KOMISIJOS REGLAMENTAS (EB) Nr. 944/2005
2005 m. birželio 21 d.
sustabdantis tam tikrų Reglamento (EB) Nr. 331/2005 nuostatų taikymą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
atsižvelgdama į 2005 m. vasario 25 d. Komisijos reglamentą (EB) Nr. 331/2005, nustatantį Tarybos reglamente (EB) Nr. 1255/1999 nurodytą pagalbą privačiam sviesto ir grietinėlės saugojimui ir nukrypstantį nuo Reglamento (EB) Nr. 2771/1999 (2) nuostatų, ypač į jo 1 straipsnio 3 dalį,
kadangi:
(1)
Privataus saugojimo sutarčių, numatytų Reglamento (EB) Nr. 331/2005 1 straipsnio 1 dalies b punkte, paraiškomis prašomas kiekis pasiekė 110 000 tonų.
(2)
Kai ši sąlyga bus įvykdyta, šio reglamento 1 straipsnio 1 dalies b punkto ir 2 dalies taikymą reikia sustabdyti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 331/2005 1 straipsnio 1 dalies b punkto ir 2 dalies taikymas sustabdomas nuo 2005 m. birželio 23 d.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 21 d.